Številka: 478-3/2023-1

Datum: 15. 12. 2023

Republika Slovenija, Upravna enota Ruše na podlagi 52. člena v zvezi z 77. členom in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

**NAMERO O SKLENITVI NEPOSREDNE POGODBE ZA PRODAJO**

**PREMIČNEGA PREMOŽENJA**

**1. PODATKI O PRODAJALCU**

Republika Slovenija, Upravna enota Ruše, Mariborska cesta 31, 2342 Ruše, matična številka: 5886406000, davčna številka: 28876946.

**2. PREDMET PRODAJE**

Predmet prodaje je več rabljenih premičnin, ki se nahajajo v stavbi na naslovu Kolodvorska ulica 9, 2342 Ruše (v nadaljevanju: premičnine). Seznam premičnin je razviden iz Priloge 1 te namere. Premičnine se prodajajo **izključno v celoti. Kupec mora premično premoženje prevzeti in izprazniti na lastne stroške najkasneje do 17. 1. 2024 do 15. ure.**

**3. POSTOPEK PRODAJE**

Postopek prodaje premičnega premoženja se vodi po metodi neposredne pogodbe, skladno z določbami 52. člena v zvezi z 77. členom in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018).

**4. VSEBINA ZAVEZUJOČE PONUDBE**

Najnižja ponudbena cena za celoten sklop prodajanih premičnin iz Priloge 1 je navedena v tabeli v Prilogi 2 te namere. Ponudba se **mora obvezno oddati z izpolnjeno vsebino iz Priloge 2 te objave.**

Cene in drugi elementi ponudbe, so zavezujoči. Prav tako so zavezujoče cene, ponujene na pogajanjih. Ponudbena cena mora biti dana v natančnem znesku in ne v razponu ter ne sme biti nižja od najnižje ponudbene cene navedene v tabeli v Prilogi 2 te namere.

**5. POGOJI PRODAJE, NAČIN IN ROK ODDAJE PONUDBE**

Pri zbiranju ponudb lahko sodelujejo pravne in fizične osebe.

Celoten sklop premičnin bo prodan po načelu "videno-kupljeno", zato morebitne reklamacije po sklenitvi kupoprodajne pogodbe ne bodo upoštevane.

Zainteresirani kupci za nakup celotnega sklopa premičnin (ponudniki) oddajo zavezujočo ponudbo, ki mora vsebovati **izpolnjen in podpisan Obrazec ponudba za nakup, ki je Priloga 2 te objave.** Ponudbena cena, ki jo ponudnik vpiše na tem Obrazcu mora biti enaka ali višja od najnižje ponudbene cene za celoten sklop premičnin, kot je določena v tabeli v Prilogi 2 te namere.

Ponudniki morajo poslati ponudbo na izpolnjenem, podpisanem in skeniranem Obrazcu – Ponudba za nakup (Priloga 2) na elektronski naslov: ue.ruse@gov.si, obvezno z nazivom zadeve **»PONUDBA** **ZA NAKUP PREMIČNIN ŠT. 478-3/2023-1« in sicer najkasneje do dne 4. 1.** **2024 do 23.59 ure.** Šteje se, da je čas sprejema ponudbe pri prodajalcu čas oddaje ponudbe ponudnika po elektronski pošti.

Ponudbo lahko ponudniki pošljejo **po pošti v zaprti ovojnici** na naslov: Republika Slovenija, Upravna enota Ruše, Mariborska cesta 31, 2342 Ruše. Na ovojnici mora biti naveden **naziv oziroma ime in priimek ter naslov ponudnika ter vidna oznaka »PONUDBA ZA NAKUP PREMIČNIN ŠT. 478-3/2023-1«.** Če je ponudba poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo.

Ponudniki lahko ponudbo v zaprti ovojnici z zgoraj navedenimi podatki oddajo **tudi osebno v glavni pisarni Upravne enote Ruše**, najkasneje še dne **4. 1. 2023 do 23.59 ure**.

**Obravnavane bodo le popolne ponudbe o nakupu, ki bodo na Obrazcu ponudba za nakup (Priloga 2 te namere) pravočasno prispele na prodajalčev naslov.**

Odpiranje ponudb ne bo javno. Ponudniki bodo o rezultatih zbiranja ponudb obveščeni po zaključenem zbiranju ponudb **izključno na njihov naveden elektronski naslov.**

Upravna enota Ruše lahko do sklenitve pravnega posla postopek prodaje v celoti ali le za posamezne premičnine ustavi.

**6. SKLENITEV POGODBE**

Upravna enota Ruše bo sklenila neposredno kupoprodajno pogodbo s tistim ponudnikom, ki bo v **popolnem, podpisanem in pravočasno oddanem Obrazcu ponudba za nakup** (Priloga 2 te objave) na podlagi te namere za celoten sklop premičnin ponudil najvišjo ceno.

Pisna pogajanja se bodo izvedla le v primeru, če prodajalec prejme za celoten sklop premičnin več najvišjih enakovrednih ponudb. V kolikor bo v roku prispelo več najvišjih enakovrednih ponudb za celoten sklop premičnin, se bodo s temi ponudniki izvedla pisna pogajanja o ceni in bo ta premičnina prodana tistemu ponudniku, ki bo zanjo ponudil najvišjo ceno.

Če izbrani ponudnik ne bo podpisal kupoprodajne pogodbe v dveh delovnih dneh po pozivu s strani prodajalca, ali če bo izbrani ponudnik v postavljenem roku podpisal pogodbo, vendar ne bo plačal celotne kupnine v enkratnem znesku v osmih dneh od sklenitve pogodbe, bo Upravna enota Ruše k podpisu pogodbe povabila naslednjega najugodnejšega ponudnika na seznamu, najugodnejši ponudnik pa v tem primeru ni več upravičen do nakupa in se šteje, da je od nakupa odstopil.

**7. NAČIN IN ROK PLAČILA KUPNINE TER STROŠKI IN PREVZEM PREMIČNIN**

Kupec je dolžan celotno kupnino plačati v enkratnem znesku, v osmih dneh od sklenitve pogodbe.

Plačilo celotne kupnine v določenem roku je bistvena sestavina pravnega posla.

Upravna enota Ruše bo izročitev prodajanih premičnin opravila po plačilu celotne kupnine in predložitvi dokazila o plačilu.

Kupec je premičnine dolžan prevzeti najkasneje v petih delovnih dneh od plačila celotne kupnine in z dokazilom o plačilu kupnine. Po tem roku prodajalec ne zagotavlja hrambe kupljene premičnine.

Vse stroške, povezane s sklenitvijo kupoprodajne pogodbe, prenosom lastništva in stroške, ki bodo nastali po podpisu te pogodbe (npr.: demontaža opreme, stroški odvoza premičnine iz lokacije, kjer se premičnina nahaja (Kolodvorska ulica 9, 2342 Ruše) **bremenijo v celoti kupca.**

**8. DODATNA POJASNILA**

Zainteresirani kupci lahko pridobijo podrobnejše informacije o prodajanih premičninah vsak delovni dan med 9. in 11. uro na telefonski številki 02 669 06 97 (Karmen Pukmeister) ali na elektronski naslov ue.ruse@gov.si.

**9. OBVESTILO POSAMEZNIKOM O SPLOŠNI UREDBI O VARSTVU OSEBNIH PODATKOV (GDPR)**

V skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov. Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov.

mag. Barbara Šarh

načelnica

Priloge:

- Priloga 1: Seznam premičnin za prodajo

- Priloga 2: Obrazec ponudba za nakup

Objava:

- na spletni strani GOV.SI